CELEX: 62013TN0160
Language: lv
Date: 2013-03-15 00:00:00
Title: Lieta T-160/13: Prasība, kas celta 2013. gada 15. martā — Bank Mellat /Padome

25.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 147/25
            
         Prasība, kas celta 2013. gada 15. martā — Bank Mellat/Padome
   (Lieta T-160/13)
   2013/C 147/45
   Tiesvedības valoda — angļu
   
      Lietas dalībnieki
   
   
      Prasītāja: Bank Mellat (Teherāna, Irāna) (pārstāvji — S. Zaiwalla, P. Reddy, F. Zaiwalla, Solicitors, D. Wyatt, QC, un R. Blakeley, Barrister)
   
      Atbildētāja: Eiropas Savienības Padome
   
      Prasītājas prasījumi:
   
   
               —
            
            
               atcelt Padomes Regulas (ES) Nr. 1263/2012 (1) 1. panta 15. punktu un/vai
            
         
               —
            
            
               atcelt Padomes Regulas (ES) Nr. 1263/2012 1. panta 15. punktu tiktāl, ciktāl tas attiecas uz prasītāju, un
            
         
               —
            
            
               atzīt Padomes Lēmuma 2012/635/KĀDP (2) 1. panta 6. punktu par nepiemērojamu attiecībā uz prasītāju;
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza četrus pamatus.
   
               1)
            
            
               Ar pirmo pamatu tiek apgalvots, ka finanšu embargo neesot “nepieciešams pasākums” un līdz ar to tam trūkst juridiskā pamata atbilstoši LESD 215. pantam, ciktāl tam nav loģiskas saiknes ar atbilstošo ārpolitikas mērķi.
            
         
               2)
            
            
               Ar otro pamatu tiek apgalvots, ka finanšu embargo jebkurā gadījumā neesot samērīgs ar apgalvoto ārpolitikas mērķi un līdz ar to tam neesot nekāda juridiska pamata atbilstoši LESD 215. pantam.
            
         
               3)
            
            
               Ar trešo pamatu tiek apgalvots, ka finanšu embargo ir pretrunā ES tiesību vispārējiem principiem un it īpaši LESD 215. panta 3. punktam, samērīguma principam, tiesiskās noteiktības principam, patvaļīgas rīcības aizlieguma principam un prasībai, ka katrai sankcijai ir jāietver nepieciešamās juridiskās garantijas.
            
         
               4)
            
            
               Ar ceturto pamatu tiek apgalvots, ka ar finanšu embargo tiekot pārkāptas prasītājas tiesības uz īpašumu, tiesības veikt komercdarbību, tiesības uz kapitāla brīvu apriti un samērīguma princips.
            
         
      (1)  Padomes 2012. gada 21. decembra Regula (ES) Nr. 1263/2012, ar ko groza Regulu (ES) Nr. 267/2012 par ierobežojošiem pasākumiem pret Irānu (OV L 356, 34. lpp.).
   
      (2)  Padomes 2012. gada 15. oktobra Lēmums 2012/635/KĀDP, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu (OV L 282, 58. lpp.).